TEPSIE – ΧΡΗΜΑΤΟΔΟΤΙΚΑ ΕΡΓΑΛΕΙΑ 

ΕΡΩΤΗΜΑΤΟΛΟΓΙΟ
Εισαγωγικό σημείωμα:
Στόχος της παρούσας συνέντευξης είναι να δούμε τους τρόπους και τα μέσα χρηματοδότησης των κοινωνικών επιχειρήσεων, των οργανισμών που ανήκουν στην κοινωνική οικονομία και γενικότερα όσων υλοποιούν κοινωνικές καινοτομίες σε εθνικό επίπεδο. Για τη διευκόλυνση της συζήτησης είναι σημαντικό να αποσαφηνίσουμε αρχικά κάποιους όρους. Συγκεκριμένα: Ως κοινωνική καινοτομία ορίζουμε τις νέες λύσεις που καλύπτουν κάποια κοινωνική ανάγκη (κατά έναν πιο αποτελεσματικό και βιώσιμο τρόπο απ’ ότι οι υπάρχουσες λύσεις). Οι κοινωνικές καινοτομίες μπορούν να πραγματοποιηθούν από οποιοδήποτε οργανισμό, είτε αυτός είναι κοινωνική επιχείρηση, είτε ΜΚΟ, είτε κάποιος δημόσιος φορέας είτε ακόμη και κάποιο άτυπο κίνημα. Μία κοινωνική καινοτομία περνάει από διάφορα στάδια μέχρι την ολοκλήρωση της. Το πρώτο στάδιο αφορά τον εντοπισμό της κοινωνικής ανάγκης. Το δεύτερο την ανάπτυξη της ιδέας. Το τρίτο την δοκιμαστική εφαρμογή της ιδέας, το τέταρτο την καθημερινή εφαρμογή της ιδέας,  το πέμπτο την ανάπτυξη και εξάπλωση της κοινωνικής καινοτομίας σε μεγαλύτερη κλίμακα και το τελευταίο τη συστημική αλλαγή δηλαδή τον επανασχεδιασμό ή την εισαγωγή νέων δομών για την υποστήριξη της κοινωνικής καινοτομίας. Στα πρώτα στάδια συνήθως υπάρχει ανάγκη για μη οικονομική υποστήριξη. Στις φάσεις εφαρμογής της ιδέας η χρηματική υποστήριξη είναι περισσότερο σημαντική αν και συνήθως απατούνται σχετικά μικρά κεφάλαια ενώ στα τελευταίο στάδιο που αφορά την εξάπλωση της η χρηματική υποστήριξη είναι απαραίτητη και συνήθως συνεπάγεται μεγάλα κεφάλαια. Σε διεθνές επίπεδο έχουν ήδη αναπτυχθεί εξειδικευμένα εργαλεία χρηματοδότησης όπως οι κοινωνικές τράπεζες, ειδικά ταμεία κ.α τα οποία χρησιμοποιούνται ανάλογα με το στάδιο αλλά και το είδος του οργανισμού που υλοποιεί μία κοινωνική καινοτομία. Στην Ελλάδα τα χρηματοδοτικά εργαλεία είναι πολύ περιορισμένα, χωρίς όμως αυτό να σημαίνει πως δεν υπάρχουν.  Η παρούσα συνέντευξη στοχεύει να αναδείξει τα υπάρχοντα εργαλεία και πρακτικές και να υπογραμμίσει τις ανάγκες για την ανάπτυξη νέων χρηματοδοτικών δομών σε εθνικό επίπεδο. 
Ερωτηματολόγιο για οργανισμούς που πραγματοποιούν  κοινωνικές καινοτομίες
Όνομα συνεντευξιαζόμενου και θέση:

Οργανισμός:

Αριθμός εργαζομένων: 

Νομική μορφή:

Συνολικά έσοδα για το 2011 ή 2012:

Κλάδος:

Έτος ίδρυσης:

Διεύθυνση:
Εισαγωγικές ερωτήσεις
1. Ποιο είναι το αντικείμενο του οργανισμού σας? (τομέας δραστηριότητας, νομική μορφή, βασική ιδέα και στόχος)

2. Κατά ποιον τρόπο θα λέγατε ότι ο οργανισμός σας ξεχωρίζει ή είναι μοναδικός στον συγκεκριμένο τομέα? 
3. Είναι αρκετά τα έσοδα σας από τις εμπορικές σας δραστηριότητες ώστε να μπορείτε να πληρώνετε υποχρεώσεις όπως δάνεια και τόκους που πήρατε για την ανάπτυξη σας? αν όχι τι σκοπεύετε να κάνετε? 
Είδος ενίσχυσης
4. Τι είδος ενίσχυσης, ακόμη και μη οικονομική, έχετε λάβει σε κάθε διαφορετικό στάδιο της ανάπτυξης του οργανισμού σας? (Τύπος ενίσχυσης, ποσό, από ποιον οργανισμό/φορέα?)

5. Σε τι ποσοστό η ενίσχυση που λάβατε ακόμη και η μη οικονομική ήταν κατάλληλη για το σκοπό που τη θέλατε ?
6. Σήμερα από πού αντλείτε τους απαραίτητους πόρους για τη λειτουργία και την ανάπτυξη σας?

7. Τι είδους χρηματοδότηση/χρηματοδοτικό εργαλείο θα θέλατε να υπάρχει σε κάθε στάδιο της ανάπτυξης του οργανισμού σας? Γιατί?
8. Για την υλοποίηση των δράσεων σας ή για τα έξοδα λειτουργία σας χρησιμοποιείτε πόρους από τα έσοδα του οργανισμού σας όπως αυτά προκύπτουν από εμπορική δραστηριότητα, παροχή κάποιας υπηρεσίας συνδρομές μελών κτλ (δεν περιλαμβάνονται επιχορηγήσεις και δωρεές) Πόσο σημαντική είναι μία τέτοια στρατηγική για εσάς και πως προβλέπετε να εξελιχθεί στο μέλλον? 
9. Έχετε εμπλέξει ποτέ τους πολίτες για τη χρηματοδότηση συγκεκριμένων δράσεων σας? Γιατί και με ποιο τρόπο?

10. Ποια χρηματοδοτικά εργαλεία θεωρείτε πως δεν είναι κατάλληλα για κοινωνικές καινοτομίες? Τα χρησιμοποιείτε ή τουλάχιστον τα λαμβάνετε υπόψη? Γιατί (γιατί όχι)?

Επενδυτές
11. Ποιοι είναι οι βασικότεροι χρηματοδότες της κοινωνικής καινοτομίας στην Ελλάδα? (το κράτος, οι κοινωνικές τράπεζες, τα ιδρύματα, ιδιωτικές επιχειρήσεις)

12. Ποιος από αυτούς θεωρείτε πως θα μπορούσε να προσφέρει περισσότερα? Τι είναι αυτό που τους σταματάει?
13. Με ποιον επενδυτή ή αλλιώς φορέα χρηματοδότησης προτιμάτε να συνεργάζεστε και γιατί?
Εμπόδια
14. Ποια πιστεύετε ότι είναι τα πιο συχνά και σοβαρά εμπόδια που αντιμετωπίζετε σχετικά με τις δυνατότητες πρόσβασης σε χρηματοδότηση?

Συστάσεις
15. Τι είδους υποστήριξη ακόμη και μη οικονομική θεωρείτε πως είναι απαραίτητη για οργανισμούς κοινωνικής καινοτομίας? Και σε ποιο στάδιο?

16. Πιστεύετε πως η σημερινή προσέγγιση που υπάρχει σχετικά με τη χρηματοδότηση είναι επαρκής και αν όχι τι περιμένετε να γίνει? 

